Gedig: SomerkersfeesArgieffoto Koos du Plessis (1945 -1984) en Jannie du Toit (Geb. 1951) Welkom o stille nag van vrede, Onder die suiderkruis, Wyl stemme uit die ou verlede Oor sterrevelde ruis. Kersfees kom, Kersfees kom Gee aan God die eer. Skenk ons ‘n helder Somerkersfees In hierdie land, o Heer. Hoor jy hoe sag die klokke beier In eeue-oue taal Kyk, selfs die nagtelike swye Vertel die ou verhaal Kersfees kom, Kersfees kom Gee aan God die eer. Skenk ons ‘n helder Somerkersfees In hierdie land, o Heer. Voel jy ook nou sy warm liefde As ons die dag gedenk Toe Hy sy Seun vir ons gegee het – Ons grootste kersgeskenk Christus kom, Christus kom Gee aan God die eer. Skenk ons ‘n helder Somerkersfees In hierdie land, o Heer